laion/Wikipedia-Exotic huggingface dataset:
ויליאם תארפ

ויליאם תארפ (באנגלית: William Tharp;‏ 27 בנובמבר 1803 – 9 בינואר 1865) היה פוליטיקאי אמריקאי מדלאוור, איש המפלגה הדמוקרטית, שכיהן כחבר הסנאט של דלאוור בשנים 1839–1843 וכמושל דלאוור ה-36 בשנים 1847–1851. ויליאם תארפ נולד בעיירה פארמינגטון שדלאוור, כבנם של ג'יימס ויוניס פלאמינג תארפ. אבי סבו התיישב ליד העיירה פרנקפורד שבדלאוור ב-1735. ב-1829 נפטר אביו, ובאותה שנה הוא נשא לאישה את מרי א. ג'ונסון, ולשניים נולדו חמישה ילדים. ממשפחת אשתו הוא ירש את ביתו הראשון בפארמינגטון שהיה הראשון בתהליך צבירת האדמות החקלאיות על ידו במשך כל ימי חייו. בית זה, שקרוי בית תארפ, נרשם ב-1973 במרשם הלאומי של מקומות היסטוריים. כשנבחר תארפ כמושל ב-1847, עברה המשפחה למילפורד. במהלך המאה ה-19 התאפיינה הפוליטיקה של דלאוור באוכלוסייה שמרנית מהמגזר החקלאי וממגזר העסקים הקטנים שהתרכזה בדרום המדינה, והיוותה בדרך כלל את הרוב, אל מול המרכז התעשייתי שהיווה את הרוב והתרכז באזור של העיר וילמינגטון שבצפון המדינה. רוב זה הובל את חיקה של המפלגה הוויגית בראשותו של ג'ון קלייטון. לאחר שהפסידה בשלוש מערכות בחירות למשרת מושל המדינה, העמידה המפלגה הדמוקרטית שבמיעוט את תארפ כמועמדה לתפקיד. תארפ נבחר כחבר הסנאט של דלאוור וכיהן בו בשנים 1839–1843. ב-1842 הוא ניסה להיבחר לתקופת כהונה נוספת בסנאט, אך לאחר ספירה חוזרת של הקולות התברר שהוא נוצח בהפרש של קול אחד. ב-1844 הוא התמודד בבחירות למשרת המושל, אך נוצח על ידי המועמד הוויגי תומאס סטוקטון. בשל מותו של סטוקטון בעת כהונתו, נערכו בחירות מיוחדות ב-1846, בהן ניצח תארפ לאחר שהביס את מועמד הוויגים פיטר קוזי. אף על פי שבמקביל לבחירתו, השיגו הוויגים רוב באספה הכללית של דלאוור, הייתה כהונתו תחילתה של שליטה ארוכת טווח של הדמוקרטים במדינה עד לסוף המאה ה-19. תארפ כיהן תקופת כהונה מלאה כמושל מ-19 בינואר 1847 ועד 21 בינואר 1851. זמן קצר לאחר השבעתו של תארפ פרצה מלחמת ארצות הברית-מקסיקו, שהייתה מלחמה שרוב תושבי דלאוור פקפקו בצורך בה. אף על פי כן, כמו מלחמת 1812 שגם לא התקבלה בברכה בדלאוור, דאגו תארפ והאספה הכללית לגיוס הנדרש, ורבים מתושבי המדינה השתתפו בקרבות. בדלאוור עצמה העבירה המדינה לבסוף את האי פי פאץ' שעל נהר דלאוור לידי ממשלת ארצות הברית, שבסופו של דבר בנתה עליו את המבצר פורט דלאוור. לאחר תום כהונתו פרש תארפ מהחיים הציבוריים, וב-1852 מונה כגזבר של חברת הרכבות של דלאוור. ויליאם תארפ נפטר במילפורד ב-9 בינואר 1865. הוא נטמן בכנסיית המשיח האפיסקופלית שבעיר. נכדו, ויליאם ווטסון, כין גם הוא כמושל המדינה בשנים 1895–1897. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 226-227. מדיה וקבצים בנושא ויליאם תארפ בוויקישיתוף ויליאם תארפ באתר אגודת המושלים הלאומית (באנגלית) ויליאם תארפ באתר The Political Graveyard (באנגלית) ויליאם תארפ, באתר "Find a Grave" (באנגלית) Vincent Rogers and Rosemary Troy (August 1972). "National Register of Historic Places Inventory/Nomination: Tharp House". National Park Service.
זון (פירושונים)

האם התכוונתם ל... זון – נגן מוזיקה אישים: וילהלם זון – צייר גרמני קרל פרדיננד זון – צייר גרמני קרל רודולף זון – צייר גרמני זיון סון
סירנה סמבה-מאיילה

סירנה סמבה-מאיילה (בצרפתית: Cyréna Samba-Mayela; נולדה ב-31 באוקטובר 2000) היא אתלטית צרפתייה. אלופת עולם באולם (בלגרד 2022) וסגנית אלופת העולם באולם (גלאזגו 2024) בריצת 60 מטר משוכות ואלופת אירופה (רומא 2024) בריצת 100 מטר משוכות. סמבה-מאיילה נולדה וגדלה בשמפיני-סור-מארן פרבר של פריז להורים ממוצא קונגולזי. באולימפיאדת טוקיו היא נפצעה במהלך החימום לתחרות ולא זכתה להשתתף במשחקים האולימפיים. באליפות העולם באולם שנערכה בבלגרד, סרביה במרץ 2022 היא זכתה במדליית זהב בריצת 60 מטר משוכות בשיא לאומי חדש של 7.78 שניות, לפני דיוויין צ'רלטון מאיי בהאמה (7.81 שניות) וגבי קנינגהם מארצות הברית (7.87 שניות). באליפות העולם שנערכה ביוג'ין, אורגון ביולי אותה שנה היא סיימה במקום 28 בריצת 100 מטר משוכות בתוצאה של 13.15 שניות. באליפות אירופה שנערכה במינכן, גרמניה באוגוסט אותה שנה היא סיימה במקום שביעי בריצת 100 מטר משוכות בתוצאה של 13.05 שניות. בשלב חצי הגמר היא קבעה תוצאה של 12.82 שניות. באליפות העולם שנערכה בבודפשט, הונגריה באוגוסט 2023 היא סיימה במקום 17 בריצת 100 מטר משוכות בתוצאה של 12.95 שניות. בשלב המוקדמות היא קבעה תוצאה של 12.71 שניות ועלתה מהמקום ה-14 לריצת חצי הגמר. באליפות העולם באולם שנערכה בגלאזגו, הממלכה המאוחדת ב-2 במרץ 2024 זכתה במדליית כסף בתוצאה של 7.74 שניות, אחרי דיוויין צ'רלטון שקבעה שיא עולם חדש של 7.65 שניות ולפני פיה סקרצ'שובסקה מפולין (7.79 שניות). בשלב חצי הגמר היא קבעה שיא לאומי חדש של 7.73 שניות. באליפות אירופה שנערכה ברומא, איטליה ביוני אותה שנה היא זכתה במדליית זהב בריצת 100 מטר משוכות בשיא אליפות ושיא לאומי חדש של 12.31 שניות, דיטאג'י קמבונדג'י משווייץ (12.40 שניות) ופיה סקרצ'שובסקה (12.42 שניות). ריצת 100 מטר משוכות: 12.31 שניות (2024), שיא צרפת ריצת 60 מטר: 7.30 שניות (2020) ריצת 60 מטר משוכות: 7.73 שניות (2024), שיא צרפת מדיה וקבצים בנושא סירנה סמבה-מאיילה בוויקישיתוף סירנה סמבה-מאיילה, ברשת החברתית אינסטגרם סירנה סמבה-מאיילה, ברשת החברתית LinkedIn סירנה סמבה-מאיילה, באתר olympedia.org סירנה סמבה-מאיילה, באתר התאחדות האתלטיקה הבין-לאומית
פרימקווין

פרימקווין (באנגלית: Primaquine) היא תרופה המשמשת בעיקר לטיפול ולמניעה של מלריה הנגרמת מהדבקה בטפילים פלסמודיום אובלה (Plasmodium ovale) או פלסמודיום ויווקס (Plasmodium vivax). פרימקווין מהווה חלק בלתי נפרד מאסטרטגיות הטיפול במלריה במשך מספר עשורים. פרימקווין סונתזה לראשונה בשנת 1940 על ידי הכימאי רוברט אלדרפילד כחלק מהמאמץ של משרד המדע למחקר ופיתוח של ארצות הברית במלחמת העולם השנייה במטרה ליצור תרופה כנגד מלריה איתה יטפלו בחיילים. שילוב הפרימקווין בתוכניות הטיפול במלריה סימן התקדמות משמעותית במאבק במחלה זיהומית זו. מנגנון הפעולה של פרימקווין לא לגמרי ידוע. עם זאת, ישנה סברה כי מטבוליט של פרימקווין, הנוצר על ידי פעולתו של האנזים MAO-A, ונקרא קרבוקסי – פרימקווין, מביא לייצור של רדיקליים חופשים מסוג Reactive oxygen species. אותם רדיקלים חופשיים גורמים נזק לטפיל. כלומר, פרימקווין הוא קדם-תרופה. שלא כמו תרופות רבות אחרות נגד מלריה, פרימקווין יעילה כנגד היפנוזואיטים – הצורה הכבדית הרדומה של הטפילים פלסמודיום אובלה ופלסמודיום וויווקס. פרימקווין ניתנת גם עבור מניעה של מלריה. בנוסף, פרימקווין שניתנת יחד עם קלינדמיצין (Clindamycin) משמשת גם לטיפול במחלה הזיהומית pneumocystis pneumonia הנגרמת על ידי הפטרייה Pneumocystis jirovecii. עבור מחלת מלריה המינון המומלץ הוא טבליה של 30mg ליום עבור 14 ימים יחד עם כלורוקווין. עבור מניעת מלריה המינון המומלץ הוא טבליה של 30mg עבור 14 ימים ללא כלורוקווין. עבור pneumocystis pneumonia המינון המומלץ הוא 15-30mg ליום למשך 21 ימים יחד עם קלינדמיצין. תופעות לוואי שכיחות כוללות בחילה, הקאה, וכאב בטן. תופעות לוואי חמורות יותר, ופחות שכיחות, עלולות לכלול תגובה אלרגית קשה, פגיעה בתפקוד הכבד, ואנמיה המוליטית (הרס כדוריות דם אדומות) אצל אנשים עם חסר G6PD. מחלות כבד, חסר G6PD, הריון והנקה, ילדים מתחת לגיל 5, היסטוריה של תגובות אלרגיות קשות לפרימקווין או תרופות דומות. מדיה וקבצים בנושא פרימקווין בוויקישיתוף Jean Popovici, Kieran Tebben, Benoit Witkowski, David Serre, Primaquine for Plasmodium vivax radical cure: What we do not know and why it matters, International Journal for Parasitology: Drugs and Drug Resistance 15, 2021-01-24, עמ' 36–42 doi: 10.1016/j.ijpddr.2020.12.004 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קאזה (יחידת מינהל עות'מאנית)

קאזה (בטורקית: Kaza, בכתיב עות'מאני: قضا, שפירושו: תְּחוּם שִׁפּוּט) היה שמה של יחידת שטח בחלוקה המנהלית של האימפריה העות'מאנית. בראשית המאה ה-19 שגור היה המונח "קאזה" במינהל העות'מאני כיחידה שיפוטית גאוגרפית, אשר נתונה לשיפוטו של קאדי. תהליך שקיעתה של האימפריה העות'מאנית לווה בקשיים הולכים וגוברים בניהול ההפרובינציות השונות, וחייב הנעתן של רפורמות. ב-1839, עם עלייתו של אבדילמג'יט הראשון הואצו מהלכי הרפורמות והחלה תקופה שנודעה בהמשך כתקופת הטנזימאט. ב-1841 הוטל ממשל צבאי בפרובינציות והשליטה בהן נמסרה למפקדי חילות המצב העות'מאניים. בהמשך, שלח השער הנשגב פקידים מטעמו לאיילטים השונים, אשר היו כפופים ישירות לממשל המרכזי ולא לביי המקומי. עם זאת, צעדים אלו נכשלו, והובילו להתרופפות נוספת של האחיזה באיילטים. אבדילמג'יט הטיל על הווזיר הגדול פואד פאשה לבצע עבודת מטה שתבדוק את המערכת השלטונית באיילטים השונים ותגבש המלצות. עבודת המטה חשפה שחיתות וניוון שלטוניים ופואד פאשה נעזר במידהט פאשה שכיהן כוואלי של ניש וגיבש את טיוטת חוק הווילאייטים החדש. ב-8 בנובמבר 1864 אושר חוק הווילאייטים ובמסגרתו חולקה מחדש האימפריה העות'מאנית למחוזות משנה. חוק זה אימץ את המתכונת הצרפתית לניהול מחוזות משנה תוך הענקת סמכויות רחבות למושל. האימפריה חולקה ל-27 וילאייטים ובראש כל אחד מהם הועמד ואלי. כל וילאייט חולק לסנג'קים ובהם משל מותצארף (אנ'). הסנג'קים נחלקו לקאזות אשר נמשלו על ידי קאימקאם והיו נתונים לתחום שיפוטו של קאדי. הקאזה נחלקה לנאחיות ובראש כל נאחייה עמד מודיר. הנאחיות חולקו לכפרים ובראש כל כפר עמד מוח'תאר. מינוי הוואלים, המוטצאריפים, הקאימקמים וכן בעלי מקצוע כגון רואי חשבון ועמילי מכס היו באחריות השער הנשגב וכך גם ההיתר לשימוש בכספי המסים. לאחר הקמת טורקיה, הושתתה חלוקתה המנהלית של מדינת הלאום החדשה על עקרונות מסוימים מחוק הווילאייטים. החל מ-1941 מחולקת טורקיה ל-7 מחוזות סטטיסטיים (בטורקית: bölgeler) ובתוכם 81 נפות הנקראות אִיל (בטורקית: il), כשבראש כל נפה עומד מושל הנקרא ואלי. הנפות נחלקות ל-923 תת-נפות ובראש כל תת-נפה עומד קאימקם. מבנה ופעילות תתי-הנפות דומות במתכונתן ליחידת הקאזה מימי האימפריה העות'מאנית. גם בסוריה, עיראק ולבנון, שימש המונח "קאזה" כשמן של תתי נפות במדינה. חלוקה מנהלית של האימפריה העות'מאנית אריק יאן צורשר (הולנדית: Erik-Jan Zürcher), תורכיה: היסטוריה מודרנית, (תרגום: עדי גינצבורג הירש), תל אביב: הוצאת אוניברסיטת תל אביב, 2005, עמ' 79–80. חגי ארליך, מבוא להיסטוריה של המזרח התיכון בעת החדשה, חטיבה ג', הוצאת האוניברסיטה הפתוחה, 1988 עמוד 52, באתר גוגל ספרים. מחוזות טורקיה, באתר statoids.com (באנגלית).
ניקי הילץ

ניקי הילץ (באנגלית: Nikki Hiltz; נולדה ב-23 באוקטובר 1994) היא/הוא אתלטית אמריקאית, סגנית אלופת עולם באולם (גלאזגו 2024) ואלופת המשחקים הפאן-אמריקאיים (לימה 2019) בריצת 1500 מטר. ב-31 במרץ 2021 היא/הוא יצאה מהארון כטרנסג'נדר א-בינארי. במשחקים הפאן-אמריקאיים שנערכו בלימה, פרו ב-9 באוגוסט 2019 היא זכתה במדליית זהב בריצת 1500 מטר בתוצאה של 4:07.14 דקות. באליפות העולם שנערכה בדוחה, קטר ב-5 באוקטובר אותה שנה היא סיימה במקום 12 בריצת 1500 מטר בתוצאה של 4:06.68 דקות, בשלב חצי הגמר היא קבעה שיא אישי חדש של 4:01.52 דקות. באליפות העולם באולם שנערכה בגלאזגו, הממלכה המאוחדת במרץ 2024 זכתה במדליית כסף בריצת 1500 מטר בשיא אישי חדש של 4:02.32 דקות, אחרי פריוויני היילו מאתיופיה (4:01.46 דקות) ולפני בת ארצה אמילי מקיי (4:02.69 דקות). הילץ נמצא בזוגיות עם אמה ג'י. ריצת 800 מטר: 1:59.03 דקות (2023) ריצת 1500 מטר: 3:59.61 דקות (2023) ריצת מיייל: 4:16.35 דקות (2023), שיא אמריקה ריצת 1500 מטר: 4:02.32 דקות (2024) ריצת מייל: 4:24.45 (2020) ריצת 3000 מטר: 8:39.92 (2024) ריצת 2 מייל: 9:15.80 דקות (2024) מדיה וקבצים בנושא ניקי הילץ בוויקישיתוף ניקי הילץ, ברשת החברתית אקס (טוויטר) ניקי הילץ, ברשת החברתית אינסטגרם ניקי הילץ, באתר התאחדות האתלטיקה הבין-לאומית
Le Bonheur est Multicolore

"Le Bonheur est Multicolore" (בעברית: "אֹשֶׁר הוּא רַב צְבָעִים") הוא שיר שהוקלט על ידי הזמרת-יוצרת האנגלייה שרה ברייטמן בהשתתפות המוזיקאים לואיזה ומתיאס, מתוך אלבום האולפן השלושה-עשר שלה, Winter in Paris (2023). הוא יצא לאור ב-3 בנובמבר 2023, בהוצאת חברות התקליטים ספרן, נמו רקורדס והמבורג רקורדס, כסינגל המוביל והיחיד מתוך האלבום. את השיר כתב והלחין ז'אן-ז'אק גולדמן להפקה מוזיקלית של מתיו בריסט. השיר נכתב והולחן על ידי ז'אן-ז'אק גולדמן והופק על ידי מתיו בריסט, שהוכר בתור האמן המושמע ביותר ברדיו איירפליי בקוויבק בתקופה בה יצא "Le Bonheur est Multicolore". במהלך הקלטות השיר, השתתפו שני המוזיקאים הצעירים לואיזה ומתיאס שביצעו מספר קטעים ביחד עם שרה ברייטמן. הוא נכתב במקור בשנת 2013 בשיתוף עם תלמידי בית הספר פראדו-פלאז' במרסיי, צרפת על מנת להשתתף ב"מפגשים הקוליים בתיאטרון סילבאן" התשיעי, במסגרתם נפגשו 70 כיתות ממרסיי בסך הכול. "Le Bonheur est Multicolore" מתבסס על מטפורות של צבעים שנועדו להביא לידי את ביטוי את תחושת האושר. הדבר מתבטא בשורות כמו: ”אושר הוא רב צבעים / אם הכל היה כחול, כמו השמים והים / אם הכל היה ירוק, כמו היער, הקרחות / אני רוצה הכול בלבן, כמו שלג בחורף”. "Le Bonheur est Multicolore" זכה לביקורות חיוביות מטעם מבקרי המוזיקה. באתר Paris Move נכתב: ”השיר הזה שמבצעת שרה ברייטמן, ונכתב על ידי ז'אן-ז'אק גולדמן שייך כעת לילדים ולמורים של כל בתי הספר בצרפת. [הוא מעין] הרפתקה מדהימה שכדאי לגלות בעולם המוזיקה עם קליפ מרגש מאוד שצולם עם הילדים והמורים של בית ספר סנט ניקולס בלה האבר”. במגזין Le Suricate (צר') סקרו את השיר גם כן וכתבו: ”המוזיקאי הצרפתי המפורסם, ז'אן-ז'אק גולדמן, שהתרחק ככל האפשר מהבמה במשך שנים רבות, הוא לא המבצע של השיר. הכותר החדש הזה נכתב והולחן עבור שרה ברייטמן, סופרן אנגלייה, שנחושה לכבוש את לבבות הצרפתים”. קליפ המילים הרשמי של "Le Bonheur est Multicolore" פורסם ב-3 בנובמבר 2023. וידאו קליפ נלווה צולם גם כן, באולפן הקלטות. סרטון השיר "Le Bonheur est Multicolore" באתר יוטיוב Sarah Brightman: "Le bonheur Est Multicolore" Lyric Video - Single Now Streaming in France, Belgium, נבדק ב-2024-03-09 "Le Bonheur est Multicolore", Paris Move Sarah's Beautiful New Single, "Le bonheur est multicolore," Will Be Released Exclusively in France and Belgium on Friday, November 3rd!, Sarah Brightman (באנגלית אמריקאית) Julie Delivre, Sarah Brightman chante Le Bonheur est multicolore avec les enfants du Havre, Le Suricate Magazine, ‏2024-02-19 (ב־) Making of du titre "Le bonheur est multicolore" au grand complet, נבדק ב-2024-03-09
משלוח מזון

משלוח מזון הוא שירות שליחויות במסגרתו מסעדה, חנות או חברת משלוחי מזון עצמאית מספקת מזון ללקוחות. ההזמנה מבוצעת בדרך כלל בטלפון, דרך אתר האינטרנט של הספק, באמצעות אפליקציית מובייל, או באמצעות שירות הזמנת מזון של צד שלישי. הפריטים שנשלחים ללקוחות עשויים לכלול מנות ראשונות, תוספות, משקאות, קינוחים או מוצרים מהמכולת, והם נשלחים בדרך כלל בקופסאות או בשקיות. נהג המשולחים בדרך כלל נוהג במכונית, אך בערים גדולות יותר שבהן מרבית הבתים והמסעדות נמצאים במרחק קרוב יחסית זה מזה, נהגי המשלוח עשויים להשתמש במקום זאת באופניים או בקטנוע. בעשור השני של המאה ה-21 הזמנת משלוחי מזון באמצעות האינטרנט דרך חברות צד שלישי הפכו פופולריים במיוחד ברחבי העולם. באזורים מסוימים בעולם נעשים בהווה הפעלות ניסיוניות של טכנולוגיות שעדיין נמצאות בשלבי פיתוח כמו כלי רכב אוטונומיים לצורך ביצוע משלוחי מזון. בהתאם לחברת המשלוחים הלקוחות יכולים לבחור לשלם את עלות המשלוח באינטרנט או באופן אישי - במזומן או בכרטיס אשראי. בדרך כלל החברה גובה גם עמלת המשלוח בתעריף קבוע בנוסף לעלות הפריטים. במקרים מסוימים לא גובים דמי משלוח. בנוסף לכך באזורים מסוימים בעולם נהוג גם לתת תשר ישירות לשליח. הקטנועים שמשמשים את שירות המשלוחים של פיצה האט רובוט-שליח ממתין במעבר חצייה ברדווד סיטי שבקליפורניה, ספטמבר 2017 שליח של חברת Uber Eats ברחובות אמסטרדם טכנולוגיית מזון איסוף עצמי מדיה וקבצים בנושא משלוח מזון בוויקישיתוף Meemken, Eva-Marie; Bellemare, Marc F.; Reardon, Thomas; Vargas, Carolina M. (2022-08-19). "Research and policy for the food-delivery revolution". Science (באנגלית). 377 (6608): 810–813. Bibcode:2022Sci...377..810M. doi:10.1126/science.abo2182. ISSN 0036-8075. PMID 35981021. S2CID 251671515. ארכיון מ-2022-08-19. נבדק ב-2022-08-19. "Uber Eats waives delivery fee for independent restaurants as virus spreads". Reuters (באנגלית). 16 במרץ 2020. ארכיון מ-29 באוקטובר 2021. נבדק ב-23 במרץ 2020. {{cite news}}: (עזרה)
Love and Deepspace (שיר)

"Love and Deepspace" הוא שיר שהוקלט על ידי הזמרת-יוצרת האנגלייה שרה ברייטמן, מתוך משחק הווידאו, Love and Deepspace (2024). הוא יצא לאור ב-9 בינואר 2024, בהוצאה עצמית וכשיר נושא הרשמי של המשחק. את המשחק עצמו הוציאו לאור ב-18 בינואר באותה השנה. לאחר שהוציאה את אלבום חג המולד השני שלה Winter in Paris בנובמבר 2023, הוחלט כי שרה ברייטמן תקליט את שיר הנושא של משחק הווידאו, Love and Deepspace. בסמוך ליציאתו, נכתב עליו כי: ”השיר היפה הזה חוקר את מסתורי הזמן ואת מהות החיים, השזורים באהבה ובנצח. אולי יום אחד נוכל לברוח, לחרוג מגבולות החיים ולהגיע לכוכבים. או אולי, נוכל לעבור דרך מנהרת החלל העמוק וברגע מסוים בעתיד, להיפגש שוב [...]”. בנוסף ליציאתו של השיר, הוקם אתר אינטרנט עבור המשחק. עטיפת הסינגל עוצבה בהשראת המשחק גם כן. קליפ המילים הרשמי של "Love and Deepspace" פורסם ב-8 בינואר 2024. הוא כולל סצנות בהשראת המשחק. סרטון השיר "Love and Deepspace" באתר יוטיוב מידע על השיר "Love and Deepspace" באתר ספוטיפיי Sarah Brightman: "Love And Deepspace" Theme Song Official Music Video, נבדק ב-2024-03-09 Sarah Brightman – Love And Deepspace, נבדק ב-2024-03-09 Love and Deepspace - Love within Reach -, Love and Deepspace - Love within Reach - (ב־)
אורליסטט

אורליסטט (באנגלית Orlistat בשם המסחרי קסינקל) היא תרופה לטיפול בהשמנת יתר. אורליסטט פועלת במערכת העיכול ומעכבת אנזימים שאחראים לפירוק שומנים ולספיגתם. אורליסטט גורמת לכך שפחות שומן נספג למערכת העיכול ובכך היא מפחיתה את כמות הקלוריות שמופקות מהשומן - מה שמסייע לירידה במשקל. השומן שאינו נספג מסולק מהגוף בצואה. התרופה פועלת בשילוב עם צריכת קלוריות מופחתת ומיעלת את תהליך הירידה במשקל. ב-1999 אושרה התרופה על ידי מנהל המזון והתרופות האמריקאי לטיפול בהשמנת יתר. התרופה מיועדת לטיפול בהשמנה במצבים של מדד מסת גוף (BMI) 30 ומעלה, ולטיפול בעודף משקל (BMI בין 28 ל־30) שאליו מתלווים גורמי סיכון נוספים כמו סוכרת, טרום־סוכרת, היפרליפידמיה, יתר לחץ דם. התרופה ניתנת בכמוסה במתן פומי (דרך הפה). את הכמוסה מומלץ ליטול זמן קצר לפני הארוחה, במהלך הארוחה ועד שעה לאחר הארוחה. הקפדה על תזונה דלת קלוריות הכרחית לפעולה יעילה של התרופה. על התזונה לכלול כ־30% שומן. אורליסטט מעכב הפיך של האנזים ליפאז. היא פועלת בעיקר בקיבה ובמעי הדק באמצעות יצירת קשרים קוולנטים עם הליפאזות ועיכוב פעילותם. העיכוב מונע הידרוליזה של טריגליצרידים וכך את ספיגתם. הירידה בספיגת הטריגליצרידים מצמצמת את כמות הקלוריות שהגוף מפיק מהמזון על ידי הפיכת חלק גדול יותר מהמזון לפסולת, מה שמסייע לירידה במשקל. תופעות לוואי השכיחות של אורליסטט כולל: במערכת העיכול: כאבי בטן, אי-נוחות בבטן, יציאות מרובות, צואה שומנית, גזים, נפיחות. מערכת העצבים המרכזית:כאב ראש, בלבול, חרדה. במערכת הנשימה: קוצר נשימה, דלקת בדרכי הנשימה. תופעות לוואי נוספות הן דלקת בדרכי השתן, דם בשתן, וסת לא סדירה, נפיחות בכפות הרגליים או בקרסוליים, עייפות. תופעות לוואי נדירות הן חוסר שליטה בצרכים או כאבים בפי הטבעת. מדיה וקבצים בנושא אורליסטט בוויקישיתוף קסניקל Xenical, באתר שירותי בריאות כללית עלון לצרכן באתר משרד הבריאות Center for Drug Evaluation and Research, Orlistat (marketed as Alli and Xenical) Information, FDA, 2018-11-03 קסניקל Xenical, באתר שירותי בריאות כללית Agam B. Bansal, Yasir Al Khalili, Orlistat, Treasure Island (FL): StatPearls Publishing, 2024 Orlistat Oral: Uses, Side Effects, Interactions, Pictures, Warnings & Dosing - WebMD, www.webmd.com (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מייקה המילטון

מייקה פיליפ ג'וד המילטון (באנגלית: Micah Philippe Jude Hamilton; נולד ב-13 בנובמבר 2003 במנצ'סטר שבאנגליה) הוא כדורגלן אנגלי המשחק בעמדת קשר הכנף במידלסברו מהצ'מפיונשיפ. המילטון נולד במנצ'סטר שבאנגליה, וגדל במחלקת הנוער של מנצ'סטר סיטי. ב-13 בדצמבר 2023 ערך את הופעת הבכורה שלו בקבוצה הבוגרת של המועדון, בניצחון 3-2 על הכוכב האדום בלגרד במסגרת המחזור השישי בשלב הבתים של ליגת האלופות לעונת 2023/2024. במשחק זה הבקיע את שער הבכורה שלו במועדון. מדיה וקבצים בנושא מייקה המילטון בוויקישיתוף מייקה המילטון, ברשת החברתית אינסטגרם מייקה המילטון, באתר Transfermarkt מייקה המילטון, באתר Soccerway מייקה המילטון, באתר BDFutbol מייקה המילטון, באתר WorldFootball.net מייקה המילטון, באתר FootballDatabase.eu
אלכסנדר פבלוביץ' (כדורגלן)

אלכסנדר פבלוביץ' (בגרמנית: Aleksandar Pavlović, בסרבית: Александар Павловић; נולד ב-3 במאי 2004 במינכן שבגרמניה) הוא כדורגלן גרמני-סרבי המשחק בעמדת הקשר האחורי בקבוצת באיירן מינכן מהבונדסליגה ובנבחרת גרמניה. פבלוביץ' גדל במחלקות הנוער של SC פירסטנפלדברוק ובאיירן מינכן. בשנת 2023 החל לשחק בקבוצת המילואים של באיירן מינכן. ב-28 באוקטובר 2023 ערך את הופעת הבכורה שלו בקבוצה הראשונה של המועדון, בניצחון 8–0 על דרמשטאדט 98 במסגרת המחזור התשיעי בבונדסליגה לעונת 2023/2024. ב-29 בנובמבר ערך את הופעת הבכורה שלו בליגת האלופות, בתיקו 0–0 מול פ.צ. קופנהגן במסגרת המחזור החמישי בשלב הבתים לעונת 2023/2024. ב-27 בינואר 2024 הבקיע את שער הבכורה שלו במועדון, בניצחון 3–2 על אאוגסבורג במסגרת המחזור ה-19 בליגה. פבלוביץ' נולד בגרמניה, אך אביו סרבי, והוא מחזיק באזרחות כפולה. בספטמבר 2021, הוא זומן לסגל נבחרת סרביה עד גיל 18 למספר משחקי ידידות. בנובמבר 2023, הוא זומן לסגל נבחרת גרמניה עד גיל 20. ב-14 במרץ 2024, זומן פבלוביץ' על ידי המאמן יוליאן נגלסמן לראשונה לסגל נבחרת גרמניה הבוגרת. לצמד משחקי ידידות נגד נבחרות צרפת והולנד. עם זאת, הוא החמיץ את שני המשחקים עקב מחלה. במאי 2024 הוא זומן לסגל המורחב של נבחרת גרמניה ליורו 2024. ב-3 ביוני 2024, ערך פבלוביץ' את הופעת הבכורה שלו בנבחרת הבוגרת בתיקו 0–0 מול נבחרת אוקראינה במסגרת משחק הכנה לטורניר. וב-7 ביוני הוכרז שהוא נכלל בסגל הסופי של נבחרת גרמניה ליורו 2024. עם זאת ב-12 ביוני 2024 הוא נגרע מהסגל עקב פציעה. אלכסנדר פבלוביץ', באתר Transfermarkt אלכסנדר פבלוביץ', באתר Soccerway אלכסנדר פבלוביץ', באתר WorldFootball.net אלכסנדר פבלוביץ', באתר FootballDatabase.eu Bayern Munich coach Thomas Tuchel considers promoting Serbian talent Aleksandar Pavlović to first team - News - Nogomania, en.nogomania.com U18 | МЛАЂИ ОМЛАДИНЦИ ИМАЈУ ДВЕ ПРОВЕРЕ У СЛОВЕНИЈИ | Фудбалски савез Србије, fss.rs (ב־) Bayern-Juwel für Nationalmannschaft nominiert, sport.de (בגרמנית) Start ins EM-Jahr mit sechs Neulingen und sechs Rückkehrern, DFB - Deutscher Fußball-Bund e.V. (בגרמנית) Pavlovic to miss games against France and the Netherlands, DFB - Deutscher Fußball-Bund e.V. (בגרמנית) Aleksandar Pavlovic vom FC Bayern steht im EM-Kader, BR24, ‏2024-05-13 (בגרמנית) Germany vs. Ukraine - 3 June 2024 - Soccerway, int.soccerway.com Ryan DabbsContributions from Jonathan Harding last updated, Germany Euro 2024 squad: Julian Nagelsmann's full team, fourfourtwo.com, ‏2023-09-14 (באנגלית) Mitch Fretton, Euro 2024: Germany call-up Emre Can to replace Aleksandar Pavlovic, ‏2024-06-12 (באנגלית בריטית)
מסטורה קאוואנו

מסטורה קאוואנו (ביפנית: 川野 将虎; נולד ב-23 באוקטובר 1998) הוא אתלט יפני, סגן אלוף עולם (יוג'ין 2022) בהליכה ל-35 ק"מ. קאוואנו נולד בהיוגה שביפן. באולימפיאדת טוקיו שנערכה באוגוסט סיים במקום שישי בהליכה ל-50 ק"מ בתוצאה של 3:51:56 שעות. באליפות העולם שנערכה ביולי ביוג'ין שבאורגון, ארצות הברית, זכה במדליית כסף בהליכה ל-35 ק"מ בשיא אסיה חדש של 2:23:15 שעות, אחרי מאסימו סטאנו מאיטליה (2:23:14 שעות) ולפני פרסס קרלסטרם משוודיה (2:23:44 שעות). באליפות העולם שנערכה באוגוסט בבודפשט שבהונגריה זכה במדליית ארד בהליכה ל-35 ק"מ בתוצאה של 2:25:12 שעות, אחרי אלברו מרטין מספרד (2:24:30 שעות) ובריאן פינטאדו מאקוודור (2:24:34 שעות). 20 ק"מ הליכה: 1:17:24 שעות (2019) 35 ק"מ הליכה: 2:23:15 שעות (2022) 50 ק"מ הליכה: 3:36:45 שעות (2019), שיא יפן מסטורה קאוואנו, באתר olympedia.org מסטורה קאוואנו, באתר התאחדות האתלטיקה הבין-לאומית
ג'ייסון קנלה

ג'ייסון קנלה (באנגלית: Jason Canela; נולד ב-25 באפריל 1992) הוא שחקן אמריקאי , הידוע בעיקר בזכות תפקידיו בטלנובלות דרום אמריקאיות. קנלה נולדה במיאמי, פלורידה, להורים קובנים ליזט והריברטו קנלה. יש לו שלושה אחים גדולים יותר, בהם השחקן-זמר ג'נקרלוס קנלה. קנלה. למד משחק במכון לי שטרסברג לתיאטרון וקולנוע בניו יורק. קנלה ערך את הופעת הבכורה שלו בטלוויזיה בארצות הברית ב-2016 בסדרה "פיץ'". בינואר 2018, פורסם במגזין Soap Opera Digest שקנלה לוהק לתפקיד ארתורו רוזלס באופרת הסבון, "צעירים חסרי מנוח". חוזהו הסתיים ב-2020. בשנת 2023 לוהק קנלה לתפקיד במיני סדרת הטלוויזיה "פאלם רויאל". ג'ייסון קנלה, במסד הנתונים הקולנועיים IMDb (באנגלית) ג'ייסון קנלה, באתר Rotten Tomatoes (באנגלית) "Jason Canela brilla con luz propia" [Jason Canela shines with his own light] (בספרדית). People En Espanol. אורכב מ-המקור ב-24 באוקטובר 2010. נבדק ב-19 באפריל 2011. {{cite web}}: (עזרה) "No más desnudos". El Mundo de Orizaba. אורכב מ-המקור ב-19 במרץ 2012. נבדק ב-19 באפריל 2011. {{cite web}}: (עזרה) "Pitch - Full Cast & Crew". TV Guide. 2016. "Telenovela Alum To Y&R". Soap Opera Digest. United States: American Media, Inc. Odyssey Magazine Publishing Group Inc. 9 בינואר 2018. נבדק ב-9 בינואר 2018. {{cite news}}: (עזרה) Jason Canela exits The Young and the Restless, soapcentral.com (באנגלית אמריקאית) The Young and the Restless Alum Jason Canela Reveals New Project, Where Is He Now?, TV Season & Spoilers, ‏13 בינואר 2024